પોલીસ તપાસમાં બહાર આવેલી વિગતો મુજબ ર૩ એપ્રિલ, ર૦૧રના રોજ શીનાને બાંદ્રાની નેશનલ કોલેજ પાસેથી કારમાં લઈ જવાઈ. કાર ડ્રાઇવર શામ ચલાવી રહ્યો હતો. પાછળની સીટ પર ઇંદ્રાણી, સંજીવ ખન્ના હતાં. કહેવાય છે કે, શીનાને પહેલાં બેહોશીનું ઇન્જેક્શન આપવામાં આવ્યું હતું અને બાદમાં ગળું દબાવીને ગાડીમાં જ તેની હત્યા કરી દેવામાં આવી હતી. પછી શબ સૂટકેસમાં ભરીને ગાડીની ડીકીમાં મૂકી દેવાયું. બીજા દિવસે ગાડીને રાયગઢ જિલ્લાના ગાગોદે ગામના રસ્તા પર લઈ જવાઈ. જ્યાં શીનાની લાશને કોઈ ઓળખી ન શકે તે માટે રસ્તાની બાજુમાં જ પેટ્રોલ છાંટીને સળગાવી દીધી. ર૪ એપ્રિલે સંજીવ ખન્ના વિમાન દ્વારા કોલકાતા જવા રવાના થઈ ગયો.